stanford-oval/wikipedia huggingface dataset:
מספיק טוב (סדרת טלוויזיה)
תקציר העלילה

החוויות המשעשעות של זוג צעיר, ג'וש ואמלי, שמגדלים את בתם הקטנה קנדיס, ושל צמד חבריהם הגרושים, אלכס ובריג'ט, בעיר לוס אנג'לס. העלילות הן בעלות אופי קומי אבסורדי או מוקצן. למשל בפרק "ג'וש הגזור" (באנגלית: Josh Gets Shredded), אחרי שג'וש מרים את בתו וחש כאב בגב נאמר לו שהוא צריך להתחיל להתאמן על מנת להתחזק אז הוא מצטרף לחדר כושר, הופך לשרירי ברמה מופרכת ומפתח אובססיה לתחום הכושר שגורמת לו להזניח את בתו שעבורה החל להתאמן. רוב הפרקים מורכבים משתי עלילות נפרדות כשכל אחת מהן מהווה סיפור עצמאי.
דמויות ושחקנים > דמויות ראשיות

ג'ושעה "ג'וש" סינגלטון - (ג'יי. ג'י. קווינטל). בעלה של אמלי, אביה של קנדיס, עובד בחברה להתקנת מסכי טלוויזיה.
אמלי רמירז - (גבריאלה וולש). אשתו של ג'וש, אמא של קנדיס, עובדת עבור תאגיד מזון.
קנדיס סינגלטון-רמירז - (ג'סיקה דיצ'יקו). בתם הקטנה של ג'וש ואמילי, לומדת בבית ספר יסודי.
אלכס דורפנברגר - (ג'ייסון מנטזוקאס). החבר הכי טוב של ג'וש, בעלה לשעבר של ברידג'ט, עובד כפרופסור בקולג' קהילתי.
בריג'ט יושידה - (קימיקו גלן). החברה הכי טובה של אמילי, אשתו לשעבר של אלכס. היא משפיענית של מדיה חברתית יפנית-אמריקאית וזמרת במשרה חלקית בלהקה עם אמילי.
דמויות ושחקנים > דמויות משנה

רנדל "רנדי" ווטסון - (ג'יימס אדומיאן). בנה המאומץ של פרל ומנהל המתחם שבבעלותה.
פרל ווטסון - (דניאל ברוקס). שוטרת בגמלאות, בעלת המתחם שבו מתגוררות הדמויות הראשיות, האמא המאמצת של רנדל.
סקירה

| עונה | עונה | פרקים | פרקים | הוזרמה לראשונה | הוזרמה לראשונה |
| --- | --- | --- | --- | --- | --- |
|  | 1 | 8 | 8 | 9 ביולי 2020 | 9 ביולי 2020 |
|  | 2 | 8 | 8 | 25 בפברואר 2021 | 25 בפברואר 2021 |
|  | 3 | 8 | 8 | 7 באפריל 2022 | 7 באפריל 2022 |
הפקה

הסדרה אושרה להפקה במאי 2017 והייתה אמורה לעלות לשידור ברשת  TBS, אך באוקטובר 2019 הוכרז שהסדרה תעלה ב- HBO Max.
ראו גם

רגולר שואו
הערות שוליים

↑  Daniel Fienberg (July 8, 2020). ‘Close Enough’: TV Review. Hollywood Reporter. Retrieved May 12, 2022
↑  Noah Dominguez (February 10, 2021). HBO Max's Close Enough Gets Season 2 Premiere Date, Season 3 Renewal. Comic Book Resources. Retrieved February 2, 2025
↑  Noah Dominguez (March 24, 2022). Close Enough Announces Season 3 Release Date With New HBO Max Trailer. Comic Book Resources. Retrieved February 2, 2025
↑  Nellie Andreeva (July 15, 2022). ‘Close Enough’ Canceled By HBO Max After 3 Seasons. Deadline. Retrieved January 12, 2023
↑  אורן מנדז (מאי 24, 2021). נטפליקס ישראל: סדרות וסרטים חדשים שעולים בחודש הקרוב. Gadgety. Retrieved February 2, 2025
↑  Jennifer Wolfe (May 7, 2017). TBS Greenlights ‘Close Enough,’ New Animated Series from J.G. Quintel. Animation World Network. Retrieved May 12, 2022
↑  Mercedes Milligan (October 31, 2019). JG Quintel’s Adult Toon ‘Close Enough’ Coming to HBO Max. Animation Magazine. Retrieved May 12, 2022
פסוסנס הראשון

| --- | --- |
מסכת הקבורה מזהב של פסוסנס הראשון. התגלתה ב-1940
מסכת הקבורה מזהב של פסוסנס הראשון. התגלתה ב-1940
 לידה:  המאה ה־11 לפנה״ס 
 פטירה:  1001 לפנה״ס? 
 מדינה:  מצרים העתיקה 
 מקום קבורה:  טאניס 
 בן או בת זוג:  Mutnedjmet 
 
קישוט לצוואר עשוי מזהב ולפיס אזולי של פסוסנס הראשון. אוסף מוזיאון קהיר.
ארון הקבורה אנתרופואידי עשוי מכסף של פסוסנס הראשון. אוסף מוזיאון קהיר.
פסוסנס הראשון ("פסוסנס" הוא צורה יוונית של השם המצרי פסיבכחנו) היה המלך השלישי בשושלת ה-21 של פרעוני מצרים. הוא מלך בין השנים 1047–1001 לפנה"ס (ייתכן ומלך רק 41 שנים). עיר הבירה שלו הייתה טאניס, ששכנה באזור דלתת הנילוס. פסוסנס הראשון היה בנו של פינדג'ם הראשון (Pinedjem I), שהיה כהן גדול לאל אמון בתבאי ושל חנתאווי (Duathathor-Henuttawy), שהייתה בתו של פרעה רעמסס האחד עשר מהשושלת ה-20 למלכי מצרים.
תקופת מלכותו

המלך פסוסנס הראשון היה מהמלכים הפחות ידועים בהיסטוריה של מצרים. מציאת קברו המפואר ב-1940 (כמו מציאת קברו של תות ענח' אמון) הביאה אותו לחזית תשומת הלב בחקר ההיסטוריה של מצרים.
פסוסנס הראשון שלט בתקופה במצרים שנקראת תקופת ביניים שלישית. בתקופת השושלת ה-19 המלך הבולט והחזק היה רעמסס השני, לאחריו מלך בנו מרנפתח, והמלכים הבאים היו חלשים. בתקופת השושלת ה-20, המלך החזק האחרון היה רעמסס השלישי, שמלך בין השנים 1166-1198 לפנה"ס. אף על פי שהיה מלך דומיננטי, בתקופתו סבלה הממלכה מפלישות של גויי הים, שהביאה לירידה בחוזקה של הממלכה. כל המלכים שעלו אחריו היו חלשים. בעקבות כך החלה "תקופת ביניים שלישית", שהייתה תקופה של אי יציבות שהביאה לירידה חברתית, כלכלית ופוליטית. מצרים חולקה לצפון ודרום. פסוסנס היה שליט באזור הצפוני של מצרים, שנקראת מצרים התחתונה, ואילו במצרים העליונה התקיים שלטון של כוהנים גדולים לאל אמון, שמרכזו היה בתבאי. תקופת מלכותו המדויקת אינה ידועה היא נעה בין 41–46 שנים. נמצאו מספר רשומות של מנתון, שבהן תקופת מלכותו אינה זהה ברשומות השונות. אבל תקופת מלכותו הארוכה (מהתקופות הארוכות של שלטון של מלך מצרי) יכולה אולי להצביע על כך שהיה מלך חזק באזור בו שלט. הוא רצה לחקות את רעמסס השני עד ששם את שמו של רעמסס השני על כמה מהכרטושים שלו.
פסוסנס הראשון היה כנראה בשלטונו הארוך ביחסים טובים עם הכוהנים הגדולים של האל אמון בתבאי. הממצאים לא מצביעים על סכסוכים שהתקיימו בין כוהני תבאי למלכים ששלטו בטאניס. יתר על כן, המסמכים בתבאי תוארכו לפי שנות שלטונם של מלכי טאניס. התקיימו גם קשרי משפחה בין הכוהנים למלכי השושלת. הכהן הגדול סמנדס השני (Smendes II) תרם מספר חפצי קבורה לפסוסנס הראשון, שנמצאו בתוך קברו של פסוסנס השני. בתקופת שלטונו הארוכה, הוא בנה את החומות של החלק המרכזי של המקדש הגדול בטאניס, אשר הוקדש לשלישיית האלים אמון, מות וח'ונסו.
בעקבות שינויים שחלו בתקופתו וירידה בהיקף זרימת מי הנילוס בזרוע הפלוסית שעברה בעיר פי-רעמסס שבנה רעמסס השני, החליט פסוסנס הראשון להעביר את עיר בירתו למקום אחר ובנה את העיר טאניס. הוא החל במפעל העצום של העברת מונומנטים רבים מהעיר פר-רעמסס, אל טאניס, בירת מלכי השושלת ה-21.
מותו של פסוסנס הראשון הביא לתחילת סופה של תקופת מלוכה ארוכה מאוד במצרים, שבה היא נשלטה במשך אלפי שנים על ידי מלכים ממוצא מצרי. כ-60 שנה לאחר שלטונו, נפלה השושלת ה-21, ולאחריה עלו לשלטון (למעט תקופות קצרה בתקופת השושלות ה-29 וה-30) שושלות של מלכים ממוצא לובי, נובי, שליטי בובה של אשור, מלכי הממלכה האחמנית, שלטון הלניסטי של בית תלמי ולאחריו שלטון רומאי.
קברו

הארכאולוג הצרפתי פייר מונטה (Pierre Montet) מצא ב-1940 את קברו השלם של פסוסנס הראשון בטאניס. קברים שנמצאו בסמוך למכלול הקבר שלו נמצאו שדודים, אבל השודדים בעת העתיקה הפסיקו את חפירתם ממש לפני קברו. מכיוון שהקבר שכן באזור לח במצרים התחתונה, רוב חפצי העץ נהרסו על ידי המים (בניגוד לקברו של תות ענח' אמון, ששכן באזור מדברי יבש במצרים העליונה). אחד הממצאים החשובים שנמצאו בקבר הייתה מסכת הקבורה שנמצאה בשלמותה, ללא כל פגיעה. המסכה עשויה מזהב ולפיס לזולי. העיניים והגבות היו משובצות בזכוכית שחורה ולבנה. מסכת קבורה זאת נחשבת כאחד הממצאים החשובים באוצרות שנמצאו בטאניס. המסכה שוכנת במוזיאון המצרי בקהיר. רוחב המסכה 38 ס"מ וגובהה 48 ס"מ. אצבעות ידיו ורגליו של פסוסנס הראשון היו עטופות באצבעונים מזהב. הוא נקבר עם סנדלי זהב לרגליו. אצבעות הידיים היו המשוכללות ביותר שנמצאו. האצבעון כלל אצבע מפוסלת. על כל אצבע הונחה טבעת מזהב ולפיס לזולי או אבן חצי יקרה אחרת.
הסרקופג של פסוסנס הראשון לא היה מקורי, אלא מחזרו סרקופג שנשדד, ומקורו היה בעמק המלכים. שוד קברים היה מקובל בתקופת הביניים השלישית במצרים העתיקה. כרטוש על צידו החיצוני האדום של הסרקופג מראה שבמקורו זה היה סרקופג של פרעה מרנפתח מהשושלת ה-19, שהיה בנו ויורשו של רעמסס השני. פסוסנס נמצא בתוך ארון קבורה פנימי מעוצב כארון אנתרופואידי, שהיה עשוי מכסף ומשובץ בזהב. במצרים העתיקה הכסף היה נדיר יותר מזהב, וקבורה בארון כסף מצביעה על עושר גדול בתקופה של התדרדרות.
שרידי גופתו של פסוסנס הראשון נבדקו על ידי ד"ר דאגלס דרי (Douglass Derry), שהיה באותה עת ראש המחלקה לאנטומיה באוניברסיטת קהיר. לפי מחקרו, פסוסנס הראשון היה זקן בעת מותו. שיניו היו שחוקות היטב ומלאות חללים ומורסה שהותירו חור בחך. על פי הממצאים, פסוסנס סבל מדלקת מפרקים והיה נכה בשנותיו האחרונות.
הערות שוליים

1 2 3 4 5  Psusennes I – The Pharaoh in the Silver Casket באתר Historic Mysteries
1 2  The Third Intermediate period The 21st dynasty באנציקלופדיה בריטניקה
↑  Pasebakhenniut I (Greek Psusennes)  באתר ucl.ac.uk
| --- | --- |
בקרת זהויות :  GND: 142199893  VIAF: 160248724   WorldCat (עם VIAF): 160248724 
תיאור סכמטי של קבר NRT III, חלק מהנקרופוליס של טאניס. בקבר זה נמצא הסרקופג של פסוסנס הראשון. ביחידת הקבר נמצאו גם חמש מומיות נוספות של אשתו Moutnedjemet, בנו אמנופ, סיאמון, פסוסנס השני וששונק השני
צ'לנג'ר: הטיסה האחרונה

| --- | --- |

 סוגה:  תיעודי
 יוצרים:  סטיבן לקרט גלן זיפר
 ארץ מקור:  ארצות הברית ארצות הברית
 שפות:  אנגלית
 מספר עונות:  1
 מספר פרקים:  4
 הפקה
 חברת הפקה:  Bad Robot Zipper Bros Films
 הפצה:  נטפליקס
 עורכים:  ריגוברטו מדריגל
 מוזיקה:  ג'ף ביאל
 אורך פרק:  41-52 דקות
 שידור
 רשת שידור:  נטפליקס
 תקופת שידור מקורית:  16 בספטמבר 2020
 קישורים חיצוניים
 דף התוכנית ב-IMDb
צ'לנג'ר: הטיסה האחרונה (באנגלית: Challenger: The Final Flight) היא מיני-סדרה תיעודית אמריקאית העוקבת אחר אירועי אסון מעבורת החלל צ'לנג'ר משנת 1986. הסדרה שוחררה ב-16 בספטמבר 2020 בשירות נטפליקס.
פרקים

| מס' הפרק | שם הפרק | תאריך שידור מקורי |
| --- | --- | --- |
| 1 | החלל פתוח לכולם | 16 בספטמבר 2020 |
תוכנית מעבורת החלל החדשה שובה את לב הציבור האמריקאי ומושכת מגוון של אסטרונאוטים נחושים, אבל בעיות הבטיחות נותרות הרחק מהעין הציבורית.
| 2 | הצילו! | 16 בספטמבר 2020 |
כדי לעורר עניין ציבורי, נאס"א מחליטה שהמורה כריסטה מקאוליף תהיה האזרחית הראשונה שתעלה על המעבורת. הבעיות עם מאיץ הדלק המוצק ממשיכות להטריד.
| 3 | כשל רציני | 16 בספטמבר 2020 |
אחרי כמה דחיות הצוות מתכונן לשיגור, בעוד מהנדסים ובכירים בנאס"א דנים ללא הרף בחששות בנוגע לטבעות האיטום ולמזג האוויר הקר שישרור בזמן השיגור.
| 4 | זה לא הסוף | 16 בספטמבר 2020 |
פיצוץ הצ'לנג'ר הורס את חיי המשפחות של אנשי הצוות ומעורר זעזוע בקרב המליונים שצופים בשידור החי. החקירה שנפתחת מכניסה את נאס"א למגננה.
ביקורת

באתר "Rotten Tomatoes" המיני סדרה קיבלה דירוג מקברים של 87% בהתבסס על 15 ביקורות, עם ציון ממוצע של 8.25/10. אתר "Metacritic" העניק למיני-סדרה 76 מתוך 100 בהבסס על 11 ביקורות, דבר המצביע בדרך כלל ביקורות חיוביות.
הערות שוליים

↑  הביקורת על המיני-סדרה, באתר Rotten Tomatoes
↑  הביקורת על המיני-סדרה, באתר Metacritic
עכבישאים

| עכבישאים |
| --- | --- |

מיון מדעי
ממלכה:: בעלי חיים
מערכה:: פרוקי-רגליים
מחלקה:: עכבישנים
סדרה:: עכבישאים
שם מדעי
 Araneae ‏קלרק, 1757
תראפוזה בלונדי – הגדול בעכבישים המודרניים.
עַכְבִישָׁאִים (שם מדעי: Araneae) הם סדרה של פרוקי-רגליים במחלקת העכבישנים הידועים בטווית קורים מבטנם. ידועים קרוב ל-40,000 מינים של עכבישאים, אולם בשל גודלם הקטן יחסית מעריכים כי מספר המינים גדול בהרבה.
מאפיינים

לעכבישאים עד שמונה עיניים, שמונה רגליים והם חסרי כנפיים. החלק המרכזי של גופם בנוי משתי יחידות: יחידת ראש-חזה, שאליה מחוברות שמונה הרגליים, ויחידת בטן. זאת בניגוד לחרקים שלהם יש יחידת ראש, יחידת חזה ויחידת בטן, ושש רגליים וכנפיים (או כנפיים מנוונות) המחוברות ליחידת החזה. העכביש בעל מוטת הרגליים הגדולה ביותר הוא ההטרופודה מאקסימה שמוטת רגליו מגיעה ל-30 ס"מ. העכביש הכבד ביותר הוא תראפוזה בלונדי שמשקלו מגיע ל-170 גרם.
רוב העכבישאים צדים חרקים על ידי לכידתם במלכודות – רשתות שהם טווים מהקורים שהם מייצרים. הקורים הם חוטי חלבון חזקים מאוד, הנוצרים באיברים הנקראים פטמות טווייה (Spinneret) הממוקם בחלק התחתון של בטן העכביש. כל העכבישאים מייצרים קורים, אולם לא כולם משתמשים בהם כדי לטוות רשתות מורכבות. הקורים משמשים גם לטיפוס, לעטיפת טרף בתוך פקעת ולמטרות רבות אחרות.
רוב העכבישאים הם ארסיים (למעט הגיבנניים, הליפיסטידיים וההולרכאידיים (Holarchaeidae), אך רק כ-30 מהם בעלי ארס העלול להזיק ולסכן לבני אדם, במיוחד עכבישי משפך אוסטרליים, עכביש נודד ברזילאי, אלמנות וארסניים. עם זאת הם ינשכו רק למטרות הגנה.
התפתחות העכבישאים

העכבישאים הם מונופילטיים. בעבר דנו מיהם קרובי משפחתם האבולוציוניים הקרובים ביותר, וכיצד כל אלה התפתחו מאבותיהם הקדומים, מלקוחנים, שהיו בעלי חיים ימיים. קלדוגרמה זו משנת 2019 ממחישה את היחסים הפילוגנטיים של העכבישאים.
לעכבישנים חסרים כמה מאפיינים של מלקוחנים אחרים, כגון פיות המכוונים לאחור ו"בסיסי לסת" בבסיס רגליהם; שתי התכונות הללו הן חלק ממערכת האכילה של פרוקי רגליים קדומים. במקום, יש להם פיות המכוונים קדימה ומטה, והם מצוידים באמצעים כלשהם לנשימת אוויר. עכבישאים נבדלים מקבוצות עכבישנים אחרות בכמה מאפיינים, כולל טווייה, ובזכרים, הופעת רגלבחנין המותאם במיוחד להעברת זרע.
עכבישאים בתרבות

במיתולוגיה היוונית, אישה בשם ארכנה התפארה שהיא אורגת טוב יותר מן האלה אתנה. אתנה באה אליה מחופשת לאישה זקנה ואמרה לארכנה להתחרט על ההיבריס (חטא הגאווה) שלה, אולם ארכנה עשתה ההפך וקראה תיגר על אתנה. האישה הזקנה הורידה את תחפושתה והתחרות החלה. אתנה ארגה איור המתאר את סכסוכה עם פוסידון על העיר אתונה, בעוד ארכנה ארגה איור המתאר מעשים לא מוסריים רבים של זאוס. אתנה כעסה מאוד על מיומנותה של ארכנה (התחרות מעולם לא הוכרעה) ועל הנושא שבחרה, והכתה את ארכנה. ארכנה תלתה את עצמה ומתה. אתנה, אכולת רגשות אשם, הפכה אותה לעכביש הראשון ומאז היא אורגת את רשתה.
העכביש מוזכר בתנ"ך, בדרך כלל בדגש על קוריו, כך בספר ישעיהו, פרק נ"ט, פסוק ה' וספר איוב, פרק ח', פסוק י"ד. בדרך כלל האזכורים במקרא נועדו להדגיש את קורי העכביש כחוטים דקיקים ולא יציבים, הללו מהווים משל לחוסר הביטחון או חוסר התוחלת בקיומם של הרשעים. ישנם מקומות בתנ"ך שבהם כתוב עש, אך תרגום השבעים מפרש שהכוונה לעכביש, כך בספר איוב, פרק כ"ז, פסוק י"ח ובספר תהלים, פרק ל"ט, פסוק י"ב. ייתכן שתרגום שונה זה נעשה בעקבות התיאור של הפסוקים את העש או ביתו כשבריריים. רוב הפרשנים אינם מסכימים עם תרגום זה, אך יש חוקרים שכן. כמו כן בספר משלי, פרק ל', פסוק כ"ח מוזכרת השממית, רוב הפרשנים המסורתיים סבורים שזה העכביש, על אף שרוב החוקרים סבורים שזו השממית של ימינו.
לעכביש תפקיד באגדה דוד והצרעה והעכביש של חז"ל.
אגדה ידועה במיתולוגיה הסקוטית מספרת על רוברט הראשון שלאחר כישלונות במלחמה מול האנגלים, הוא למד מעכביש לא לוותר לאחר שראה אותו מנסה לטוות את קוריו פעם אחר פעם, וממשיך אף על פי שנכשל.
בקומיקס ידוע גיבור העל ספיידרמן של מארוול קומיקס. מדובר בצעיר מניו יורק בעל כוחות על המאפשרים לו יכולות על של עכביש כמו טיפוס על קירות וכן כוחות על אחרים (כמו זריזות מוגברת, כוח מוגבר, חוש שישי ועוד).
אטימולוגיה

המילה עַכָּבִישׁ מופיעה בתנ"ך. בערבית מכונה העכביש עַנְכַּבּ או עַנְכַּבּוּת (عَنْكَبُوت) ובארמית: עַכּוּבִיתָא.
ראו גם

עכבישנים
עקרבישאים
פרווניתיים
ספיידרמן
עכביש מטוגן
הערות שוליים

↑  עַכְּבִישָׁאִים במילון בעלי חיים: עכבישנים (תשע"ט), 2019, באתר האקדמיה ללשון העברית
1 2 3 4  JEFFREY W. SHULTZ, A phylogenetic analysis of the arachnid orders based on morphological characters, Zoological Journal of the Linnean Society 150, 2007-06-01, עמ' 221–265 doi: 10.1111/j.1096-3642.2007.00284.x
↑  Richard J. Howard, Gregory D. Edgecombe, David A. Legg, Davide Pisani, Exploring the evolution and terrestrialization of scorpions (Arachnida: Scorpiones) with rocks and clocks, Organisms Diversity & Evolution 19, 2019-03-01, עמ' 71–86 doi: 10.1007/s13127-019-00390-7
↑  החי בימי המקרא המשנה והתלמוד, מנחם דור, ספרי גרפאור-דפטאול, 1997, עמוד 211
↑  ספר ישעיהו, פרק נ"ט, פסוק ה'
עכביש ממשפחת Actinopodidae.
עכביש ממשפחת הקופצניים.
עכביש גינה אירופי ממשפחת הגלגלניים.
עכביש דייג ממשפחת הענבלניים עם צאצאיו.
עכביש ממין Tibellus oblongus צד שפירית
אלמנה מהמין Latrodectus hesperus
| --- | --- |
בקרת זהויות :  NLI: 987007565807505171  BnF: cb119440506 (data)  LCCN: sh85126625  LNB: 000077790  NKC: ph115697
עולם חדש מופלא (סדרת טלוויזיה)

| --- | --- |

 מבוסס על:  עולם חדש מופלא
 סוגה:  דרמת מדע בדיוני
 בימוי:  אוון האריס 
 שחקנים:  אלדן ארנרייך (John the Savage)  הארי לויד (Bernard Marx)  ג'וזף מורגן  ג'סיקה בראון פינדלי  קיילי בונבורי  האנה ג'ון-קאמן 
 ארץ מקור:  ארצות הברית ארצות הברית
 שפות:  אנגלית
 מספר עונות:  1 
 מספר פרקים:  9 
 הפקה
 מפיקים בפועל:  גרנט מוריסון, דאריל פרנק, ג'סטין פאלבי 
 חברת הפקה:  Universal Content Productions Amblin Television
 הפצה:  NBCUniversal הפקות, נטפליקס 
 שידור
 רשת שידור:  Peacock
 תקופת שידור מקורית:  15 ביולי – 16 ביולי 2020
 קישורים חיצוניים
 דף התוכנית ב-IMDb
 
עולם חדש מופלא היא סדרת דרמה דיסטופית מדע בדיונית אמריקאית משנת 2020, שעלתה בבכורה בשירות הסטרימינג Peacock. זהו עיבוד לרומן בעל אותו שם מאת אלדוס האקסלי.
עלילה

הסדרה "מתארת חברה דיסטופית שכביכול השיגה שלום ויציבות באמצעות איסור מונוגמיה, פרטיות, כסף, משפחה ואת ההיסטוריה עצמה."
שחקנים ודמויות

אלדן ארנרייך בתפקיד ג'ון הפראי
ג'סיקה בראון פינדלי בתפקיד לנינה קראון
דמי מור בתפקיד לינדה
הארי לויד בתפקיד ברנרד מרקס
האנה ג'ון-קאמן בתפקיד וילהלמינה ווטסון
סן מיצוג'י בתפקיד הנרי פוסטר
ג'וזף מורגן בתפקיד CJack60
נינה סוסניה בתפקיד מוסטפא מונד
קיילי בונבורי בתפקיד פרני
קריס דילון כאלפא חולף
אד סטופארד כשחקן
אלה ווקר בתפקיד אקרובט
צ'רלי האמבל בתפקיד מרקו הובר
לקס קינג בתור אניקה
מארק אומברס בתפקיד קורטס
קאסי קלייר בתפקיד גמא גרייסי
רוברט ראיין בתפקיד הורה פראבי פראי
קייט פליטווד בתור שילה
סטיוארט ווקר בתפקיד KJack11
ז'אני האקמן כזואי
הפקה

בשנת 2015, רשת Syfy הודיעה על כוונתה לפתח את הסדרה, עם דאריל פרנק וג'סטין פאלווי כמפיקים. בשנת 2016 צורפו לפרויקט התסריטאים לס בוהם, גרנט מוריסון ובריאן טיילור. ב-13 בפברואר 2019, הסדרה הועברה לרשת USA, כשדייוויד וינר מחליף את בוהם כתסריטאי ואוון האריס מביים את הפיילוט.
באפריל 2019 לוהק ארנרייך לתפקיד ג'ון הפראי. באותו חודש הוכרז שהארי לויד לוהק לתפקיד ברנרד מרקס. במאי 2019 הוכרז כי ג'סיקה בראון פינדלי תגלם את לנינה קראון. בחודש יוני 2019, קיילי ברון, האנה ג'ון-קיימן, סן מיצוג'י, ג'וזף מורגן, נינה סוסניה ודמי מור לוהקו לתפקידי משנה שונים.
ב-17 בספטמבר 2019 הודיעה NBCUniversal כי הסדרה תשודר ברשת Peacock‏.
ב-15 ביולי 2020 עלתה הסדרה לשידור.
הערות שוליים

1 2 3  Andreeva, Nellie (2019-02-13). "'Brave New World' Drama Based On Aldous Huxley Novel Moves From Syfy To USA With Series Order". נבדק ב-2019-05-31.
↑  Brave New World, נבדק ב-2020-04-07
↑  Andreeva, Nellie (2019-04-16). "'Solo' Star Alden Ehrenreich To Headline NBCU Series 'Brave New World'". נבדק ב-2019-05-31.
↑  Andreeva, Nellie (2019-05-30). "Jessica Brown Findlay To Star In 'Brave New World' TV Series From UCP & Amblin". נבדק ב-2019-05-31.
↑  Petski, Denise (2019-04-23). "Harry Lloyd To Star In 'Brave New World' UCP Series Adaptation". נבדק ב-2019-05-31.
↑  
Brave New World (TV Series 2020– ) - IMDb, נבדק ב-2019-12-21
↑  Petski, Denise (2015-05-05). "Aldous Huxley's 'Brave New World' To Be Developed By Syfy & Amblin TV". נבדק ב-2019-05-31.
↑  Petski, Denise (2016-08-11). "'Brave New World' To Be Adapted By Grant Morrison & Brian Taylor For Syfy". נבדק ב-2019-05-31.
↑  White, Peter (2019-06-19). "'Brave New World': Kylie Bunbury, Hannah John-Kamen, Sen Mitsuji, Joseph Morgan & Nina Sosanya Added To USA Network Drama". Deadline.
↑  Pedersen, Erik (2019-06-20). ‘Brave New World’: Demi Moore Set To Recur In USA Drama Series. Retrieved from https://deadline.com/2019/06/demi-moore-brave-new-world-in-recurring-role-1202635332/.
↑  Andreeva, Nellie (2019-09-17). "NBCU Streamer Gets Name, Sets Slate Of Reboots, 'Dr. Death', Ed Helms & Amber Ruffin Series, 'Parks & Rec'". נבדק ב-2019-09-17.
↑  Denise Petski, Denise Petski, Peacock Unveils Opening Slate Ahead Of July Launch: ‘Brave New World’ Among Originals, Deadline, ‏14 במאי 2020 (באנגלית)
פילפ שטיין

| --- | --- |
אין תמונה חופשית
 לידה:  30 במרץ 1867 ניטרה 
 פטירה:  25 בספטמבר 1918 (בגיל 51) בודפשט, האימפריה האוסטרו-הונגרית 
 מקום קבורה:  בית הקברות היהודי ברחוב קוזמה 
 תפקידים:  רופא 
 
פילפ שטיין (בהונגרית: Stein Fülöp;‏ ניטרה, 30 במרץ 1867 – בודפשט, 25 בספטמבר 1918) היה דוקטור לרפואה יהודי-הונגרי, מהדמויות הראשונות והחשובות במאבק באלכוהוליזם בהונגריה ביחד עם אישטוואן הולוש.
קורות חייו

פילפ שטיין נולד במשפחה יהודית כבנם של דויד שטיין ושל שרולטה אנגל. הוא השלים את לימודיו ברפואה באוניברסיטת וינה וקיבל שם את הדוקטורט שלו (MD). בבודפשט הוא עבד תחילה במחלקת בריאות הציבור של משרד הפנים ההונגרי, אחר כך במכון הפסיכיאטרי אנגיאלפלד, ולאחר מכן היה הרופא הראשי של מכון שוורצר. הוא הקים את התנועה נגד אלכוהול ואלכוהוליזם בהונגריה בסביבות 1900. בשנת 1901 ייסד בבודפשט את מסדר הטמפלרים הטובים ההונגריים (הארגון הבינלאומי של הטמפלרים הטובים ה-IOGT; נוסד כ-Independent Order of Good Templars, שהגוף הבינלאומי שלו ידוע בשם Movendi International, הוא ארגון אחים המהווה חלק מתנועת המתינות, המקדם התנזרות מאלכוהול ומסמים אחרים) יחד עם העלמה גריי, שנשלחה מאנגליה. בתנועה בהונגריה שטיין היה המנהל, הלוחם, החלוץ והמנהיג הרוחני עד מותו. הוא היה סגן הנשיא הבינלאומי של מסדר הטמפלרי הטוב לצד הפסיכיאטר השווייצרי אוגוסט-אנרי פורל. על זכויותיו הוא קיבל את התואר "יועץ חצר מלכותי". שטיין כתב מאמרים ומחקרים רבים בעיתונים הונגריים וזרים בתחום האלכוהול, הנוירולוגיה וההיגיינה.
הוא נפטר צעיר, בגיל 51, בבודפשט ב-1918. הוא היה הראש הראשון של המכון לטיפול באלכוהוליסטים (הו').
שטיין הובא למנוחות בבית הקברות היהודי ברחוב קוזמה בבודפשט.
עבודותיו > מאמרים בכתבי עת

אלכוהוליזם ושחפת. בודפשט, 1903 (הודעות שבועיות רפואיות)
על אלכוהוליזם. הרצאה באיגוד הלאומי לבריאות הציבור ב-1903. פברואר ומרץ. בשלושה מפגשים. בודפשט, 1903
על הדרכים להילחם באלכוהוליזם. בודפשט, 1904 (פרסומים מדעיים של כתב העת של בודפשט)
על מצבי המאניה-דפרסיה המתרחשים אצל אימבצילים. בודפשט, 1904 (מודעות שבועיות של אורב)
הקונגרס הבינלאומי העשירי נגד אלכוהוליזם שנערך בבודפשט. (X-iéme congres international contre alkoholisme tenu á Budapest du 11. an 16. sept. 1905. Rapport comte rendu des séances et de réunion. Budapest, 1906)
עבודותיו > יצירות עצמאיות (ספרים)

הגנה מפני אלכוהוליזם בארצנו. בודפשט, 1901
האלכוהול. עם 39 תמונות. בודפשט, 1906 ("אוראניה" האגודה ההונגרית למדע. הרצאות מדע פופולרי 20.)
על המצב הנוכחי של שאלת האלכוהול, בודפשט, 1910
שכרות והתגברות עליה. בודפשט, 1913
אלכוהול ומחלות מין. בודפשט, 1917 (הדפס מיוחד מכתב העת ה"רפואה")
לקריאה נוספת

לקסיקון יהודי הונגרי. 1929. עורך פטר אויווארי. גושה מקוונת
Szinnyei József: Magyar írók élete és munkái I–XIV. Budapest: Hornyánszky. 1891–1914. (יוז'ף סיניאי: חייהם ויצירותיהם של סופרים הונגרים)
MTDA פורטל: כתבי פילפ שטיין
רגע אופטימי (Népszabadság Online, 2009. június 20.)
Petrik Géza – Barcza Imre: Az 1901–1910. években megjelent magyar könyvek, folyóiratok, atlaszok és térképek összeállítása tudományos folyóiratok repertóriumával, Budapest, 1917–1928  (גזה פטריק – אימרה בארצה: 1901–1910. אוסף של ספרים, כתבי עת, אטלסים ומפות הונגריות שיצאו לאור בשנים עם רפרטואר של כתבי עת מדעיים, בודפשט, 1917–1928)
Kozocsa Sándor: Magyar Könyvészet 1911–1920 (I–II.), Budapest, 1939–1942
מאמרים קשורים

אלכוהוליזם בהונגריה (בהונגרית)
הערות שוליים

↑  "Születési bejegyzése a nyitrai izraelita hitközség születési akv. 326/1867. folyószáma alatt". נבדק ב-2019-12-10.
↑  "Halotti bejegyzése a Budapest V. kerületi polgári halotti akv. 485/1918. folyószáma alatt". נבדק ב-2019-12-10.